Supergirl (Κάρα Ζορ-Ελ)

Η Supergirl (Κάρα Ζορ-Ελ) είναι υπερηρωίδα που εμφανίζεται σε Αμερικανικά κόμικς που εκδίδονται από τη DC Comics. Δημιουργήθηκε από τον Ότο Μπάιντερ και σχεδιάστηκε από τον Αλ Πλαστίνο. Η Κάρα πρωτοεμφανίστηκε στο Action Comics #252 (Μάιος 1959). Είναι η βιολογική ξαδέλφη του Καλ-Ελ, ο οποίος υιοθέτησε το όνομα Κλαρκ Κεντ και την υπερηρωική ταυτότητα του Superman. Ο πατέρας της, Ζορ-Ελ, είναι ο αδελφός του πατέρα του Superman, Τζορ-Ελ.

Κατά τη δεκαετία του 1980 και την επανάσταση της Μοντέρνας Εποχής των Κόμικ, οι συγγραφείς του Superman πίστευαν πως η ιστορία του χαρακτήρα είχε γίνει υπερβολικά περίπλοκη με αποτέλεσμα τον θάνατο της Supergirl στο Crisis on Infinite Earths (1985). Ο χαρακτήρας επέστρεψε το 2004 στο Superman/Batman #8. Από τότε, η Κάρα έχει εμφανιστεί σε διάφορες ιστορίες και έχει πρωταγωνιστήσει στη δική της σειρά κόμικ.

Στη ζωντανή δράση, η Supergirl έκανε το ντεμπούτο της στην ταινία Supergirl (1984), υποδυόμενη από τη Χέλεν Σλέιτερ. Αργότερα την υποδύθηκε η Λόρα Βάντερβουρτ στην τηλεοπτική σειρά Σούπερμαν: Τα Χρόνια της Νιότης και η Μελίσα Μπενόιστ στο Supergirl και σε άλλες σειρές του Arrowverse. Η Σάσα Κάγιε την υποδύθηκε στην ταινία του Εκτεταμένου Σύμπαντος της DC (DCEU) The Flash (2023). Η Μίλι Άλκοκ την υποδύεται στο Σύμπαν της DC (DCU), κάνοντας το ντεμπούτο της στην ταινία Superman (2025) πριν πρωταγωνιστήσει στην επερχόμενη ταινία Supergirl (2026).

 Παραπομπές 

Κατηγορία:Υπερήρωες της DC Comics
Κατηγορία:Superman
Κατηγορία:Χαρακτήρες κόμικς που δημιουργήθηκαν το 1958
Κατηγορία:Χαρακτήρες κόμικς που δημιουργήθηκαν το 1959
Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Φανταστικοί εξωγήινοι χαρακτήρες
Κατηγορία:Teen Titans